Қазақстанда 11 жасар қыздар папиллома вирусына қарсы вакцина алады
DATE: 21:25, 19 Ақпан 2024 | GMT +5
TITLE: Қазақстанда 11 жасар қыздар папиллома вирусына қарсы вакцина алады
URL: https://kaz.inform.kz/news/kazakstanda-11-zhasar-kizdar-papilloma-virusina-karsi-vaktsina-aladi-8a0961/
META: DATE: 21:25, 19 Ақпан 2024 | GMT +5
TOTAL WORDS: 394
AUTHOR(S):
TEXT: ҚР ДСМ Санитарлық-эпидемиологиялық бақылау комитетінің төрағасы Нұрқан Сәдуақасов Kazinform тілшісіне берген сұхбатында елімізде қанша бала екпе алатынын және қандай вакциналау кестесі қолданылатынын айтып берді. − Нұрқан Олжабайұлы, адам папиллома вирусы туралы айтып беріңізші, бұл қандай вирус?. — Адам папиллома вирусы – бүкіл әлемде кең таралған, шырышты қабаттар мен теріні зақымдайтын вирустар тобының жалпы атауы. Вирустың 190-нан астам түрі белгілі, олардың кем дегенде 13-і қатерлі ісіктің дамуына әкеледі. АПВ негізінен жыныстық қатынас арқылы таралады және жұқтыру жағдайларының басым бөлігі жыныстық қатынас басталғаннан кейін болады. Вирус тез таралады және жасушалардың қатерлі ісігінің қоздырғышына айналады, сондықтан да қауіпті болып саналады. Көп жағдайда инфекция еш симптомсыз өтеді, сондықтан адамда АПВ бар-жоғын арнайы зертханалық талдаудан кейін ғана білуге болады. − Қазақстанда АПВ-ға қарсы вакциналау қашан басталады?. − Жатыр мойны обырының дамуы АПВ инфекциясына байланысты екені ғылыми түрде дәлелденген. АПВ жұқтыру мен жатыр мойны обырының алдын алудың жалғыз әдісі – вакциналау. Дүниежүзілік денсаулық сақтау ұйымының мәліметінше, жатыр мойны обыры әлемдегі барлық қатерлі ісік аурулары құрылымында 13%-ға дейін жетеді. Әлемде жыл сайын жатыр мойны обырынан 300 мыңға жуық әйел қайтыс болады. Қазақстанда жыл сайын 1600-ден астам жағдай тіркеліп, 500-ден астам әйел қайтыс болады. Қатерлі ісік ауруы арасында жатыр мойны обыры 5-орында, ал өлім-жітім бойынша – 8-орында тұр. Қазіргі уақытта 125-ке жуық ел өзінің ұлттық иммундау бағдарламаларына АПВ қарсы вакцинаны енгізді. ҚР Денсаулық сақтауды дамытудың 2026 жылға дейінгі тұжырымдамасына сәйкес, «2023-2025 жылдарға арналған онкологиялық аурулармен күрес жөніндегі кешенді жоспар» шеңберінде адам папиллома вирусына қарсы вакциналауды енгізу көзделген. апвге қарсы вакциналауды енгізу бойынша дайындық жұмыстары басталды. ДДСҰ 9-14 жас аралығындағы қыздарды вакциналауды ұсынып отыр. Осыған байланысты, Қазақстанда биылғы жылдың үшінші тоқсанында 11 жастағы қыздарға екпе салу жоспарлануда. Күзге дейін 11 жастағы 175 мыңға жуық қызды вакцинамен қамту көзделген. − Вакциналау жұмыстары қалай жүргізіледі?. − Вакцина білім беру ұйымдарының егу кабинеттерінде тегін қолжетімді болады. Сондай-ақ, атаана өтінішімен вакцинаны тіркелген жері бойынша емханалардан алуға болады. Вакциналау ата-ананың немесе қамқоршының келісімімен, еш қарсы көрсетілім болмаған жағдайда, дәрігердің тексеруінен кейін жүргізіледі. апвге қарсы вакциналар стандартты 0, 5 мл көлемде иық бұлшықетіне егіледі. − Елімізде апвге қарсы вакциналау кестесі қалай жоспарланады?. − ДДСҰ ақпаратына сәйкес, вакциналау кестесі вакцина салынуы тиіс адамның жасына байланысты анықталады. ДДҰ ұсынымын, өндірушінің нұсқаулығын және ҚР-да халықты иммундау жөніндегі сарапшылардың консультативтік тобын ескере отырып, 6 ай аралықпен екі дозадан тұратын қыздарға арналған АПВ-ға қарсы вакциналау кестесі ұсынылған. Айта кету керек, кез келген вакциналау, соның ішінде апвге қарсы вакциналар ақпараттандырылған келісімді алғаннан кейін ғана жасалады
